**Adatvédelmi tájékoztató a közterületen elhelyezett képfelvevők működtetéséről**

Az Óbuda-Békásmegyer Közterület-felügyelet (továbbiakban: *Felügyelet*) a közterület-felügyeletről szóló 1999. évi törvény (továbbiakban: *Ktftv.*) 3. §-ának rendelkezése alapjánközterületen, közbiztonsági illetve bűnmegelőzési célból, bárki számára nyilvánvalóan észlelhető módon, képfelvevőt helyezhet el, felvételt készíthet és kezelhet.

A képfelvevők elhelyezését, a felvételeket illetve a felvételek által rögzített adatok kezelését a *Ktftv.* 3. §-a,7. § (3) - (10) bekezdései, a 7/A. § - (6) bekezdései, a 27. § e) pontja, valamint az információs önrendelkezési jogról és az információszabadságról szóló 2011. évi CXII. törvény (továbbiakban: *Infotv.*) és az Európai Parlament és Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló rendelet (*általános adatvédelmi rendelet,* rövidítése: *GDPR*) alapján végzi.

A *Felügyelet* az alábbiak szerint biztosítja és ismerteti a közterületen elhelyezett képfelvevők működtetésével kapcsolatosinformációs önrendelkezési, valamint a közügyek átláthatósága illetve a közérdekű és a közérdekből nyilvános adatok megismeréséhez fűződő jogokat:

1) A képfelvevőt a *Felügyelet* üzemelteti és kezeli a Budapest Főváros III. kerületi Önkormányzat illetékességi területén lévő közterületeken. A *Felügyelet* a képfelvevők elhelyezéséről és a képfelvevők által megfigyelt közterületről tájékoztatja a rendőrséget, valamint ezeket az adatokat a saját honlapján (<http://obkf.hu/>) illetve és a F*elügyelet*et működtető Budapest III. kerület Óbuda-Békásmegyer Önkormányzat hivatalos honlapján ([www.obuda.hu](http://www.obuda.hu)) közzéteszi.

2) A képfelvevő által megfigyelt területre belépő személyek (továbbiakba: *érintettek*) tájékoztatását elősegítő módon figyelemfelhívó jelzést helyez el a képfelvevők elhelyezéséről.

3) A *Felügyelet* által közterületen, közbiztonsági, illetve bűnmegelőzési célból készített felvétel a rögzítés helyszínén

*a)*elkövetett bűncselekmény vagy szabálysértés miatt indult eljárásban,

*b)*elkövetett jogsértés miatt indított közigazgatási hatósági eljárásban,

*c)*felügyelői intézkedés jogszerűségének megállapítására irányuló közigazgatási hatósági eljárásban, továbbá

*d)*a felvételen szereplő személy által, jogainak gyakorlása érdekében indított eljárásban használható fel.

Ezekben az esetekben a felvételeket – *a Ktftv-ben* foglaltak szerint – a *Felügyelet* az eljáró bíróságok és hatóságok részére továbbítja.

4) A *Felügyelet* a rögzített felvételt a rögzítést követő nyolc nap elteltével haladéktalanul törli, amennyiben a 3) pontba foglalt esetekben nem használja fel.

5) A közterület-felügyelő a feladatkörébe tartozó eljárást a felvétel rögzítésétől számított két munkanapon belül köteles megindítani, vagy kezdeményezni az eljárásra jogosult szervnél vagy hatóságnál a hatáskörébe tartozó eljárás megindítását. Ha a felügyelő kezdeményezésére az eljárásra jogosult szerv vagy hatóság az eljárását megindította, és erről a *Felügyeletet* a rögzítést követő nyolc napon belül írásban tájékoztatta, a *Felügyelet* a rögzített felvételt az eljárásra jogosult szerv vagy hatóság részére történő továbbításáig kezelheti azzal, hogy az adatkezelés időtartama nem haladhatja meg a harminc napot (továbbiakban: *adatkezelési határidő*).

6) Ha a felvételen szereplő személy a (3) pont d) alpontja szerint jogainak érvényesítésére eljárást indított, részére az *adatkezelési határidőn* belül a benyújtott kérelemre a felvételt a *Felügyelet* továbbítja.

7) Ha a rögzített felvételt a *Felügyelet* az eljárásra jogosult szerv, hatóság megkeresésére vagy a felvételen szereplő személy kérelmére továbbította, a felvételt a továbbítással egyidejűleg a *Felügyelet* nyilvántartási rendszeréből és – amennyiben közzétette – a honlapjáról is törli és erről az érintettet írásban tájékoztatja.

8) A *Felügyelet* a felvétel kezelése során biztosítja az ahhoz szükséges szervezési, technikai és egyéb adatbiztonsági intézkedéseket, hogy az érintett személy személyes adatait, így különösen magántitkait és magánéletének körülményeit illetéktelen személy tudomására jutásától megóvja. A *Felügyelet* biztosítja továbbá, hogy a felvételen szereplő személy – a felvétel törlésének időpontjáig – megtekinthesse a róla készült felvételt. A megtekintés a *Felügyelet* székhelyén (1033 Budapest, Mozaik utca 7. szám) történik. A megtekintést az *érintett* vagy – a meghatalmazás eredeti példányának csatolása mellett – meghatalmazottja igényelheti. Megtekintés a *Felügyelet* székhelyén írásban: levélben, e-mailen (ugyfelszolgalat@obkf.hu) vagy személyesen ügyfélfogadási időben (hétfő: 08.00-17.30, kedd-csütörtök: 08.00-16.00) az Ügyfélszolgálaton igényelhető. A *Felügyelet* ennek alapján, az *érintettel* illetve meghatalmazottjával egyeztetett időpontban biztosítja annak lehetőségét

 9) Akinek jogát vagy jogos érdekét a felvétellel rögzített esemény, cselekmény vagy intézkedés érinti, a 3) pontban meghatározott célból kérheti, hogy a felvételt a *Felügyelet* annak továbbításáig, de legfeljebb a kérelem benyújtását követő harminc napig ne törölje.

 10) A rögzített felvételen szereplő személy részére az adattovábbításról adott tájékoztatás költségmentes.

11) Az érintettet megillető jogosultságok

Az érintett jogosult arra, hogy a *Felügyelet* és a *Felügyelet* megbízásából vagy rendelkezése alapján eljáró adatfeldolgozó által kezelt személyes adatai vonatkozásában az e törvényben meghatározott feltételek szerint

a) az adatkezeléssel összefüggő tényekről az adatkezelés megkezdését megelőzően tájékoztatást kapjon (előzetes tájékozódáshoz való jog),

b) kérelmére személyes adatait és az azok kezelésével összefüggő információkat a *Felügyelet* a rendelkezésére bocsássa (hozzáféréshez való jog),

c) kérelmére, valamint törvényben meghatározott további esetekben személyes adatai kezelését a *Felügyelet* korlátozza (az adatkezelés korlátozásához való jog),

d) kérelmére, valamint törvényben meghatározott további esetekben személyes adatait a *Felügyelet* törölje (törléshez való jog),

e) törvényben meghatározott esetekben tiltakozhat személyes adatainak kezelése ellen

f) hatóság eljárását kezdeményezhesse (hatósági jogorvoslathoz való jog) és

g) bíróság eljárását kezdeményezhesse (bírósági jogorvoslathoz való jog).

 12) A jogorvoslatok

a) Hatósági jogorvoslathoz való jog érvényesítése:

A Nemzeti Adatvédelmi és Információszabadság Hatóság (továbbiakban: *Hatóság*, 1024 Budapest, Szilágyi Erzsébet fasor 22/C.) feladata a személyes adatok védelméhez és, valamint közérdekű és a közérdekből nyilvános adatok megismeréséhez való jog érvényesülésének ellenőrzése, és elősegítése.A *Hatóságnál* bejelentéssel bárki vizsgálatot kezdeményezhet arra hivatkozással, hogy személyes adatok kezelésével, illetve a közérdekű vagy a közérdekből nyilvános adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll. A *Hatóság* a panaszokat abban az esetben vizsgálja ki, ha az *érintett* a *Hatóságnál* tett bejelentését megelőzően már dokumentálható módon megkereste a *Felügyeletet*. A megkeresés a *Felügyelet* székhelyére a küldött levélben, e-mailen (ugyfelszolgalat@obkf.hu) vagy az *érintett* által személyesen illetve– a meghatalmazás eredeti példányának csatolása mellett – meghatalmazottja útján, a

*Felügyelet* székhelyén az Ügyfélszolgálaton, ügyfélfogadási időben (hétfő: 08.00-17.30, kedd-csütörtök: 08.00-16.00) történhet.

b) Bírósági jogorvoslathoz való jog érvényesítése:

Az *érintett* a Hatóság döntésétől függetlenül, jogainak megsértése esetén, a *Felügyelettel* szemben bírósághoz is fordulhat.

A közérdekű adatok vagy a közérdekből nyilvános adatok megismerésének igényével kapcsolatos per a Fővárosi Törvényszék (1363 Budapest, Pf. 16 – 1055 Budapest, Markó u. 27.) előtt indítható. A személyes adatok kezelésével illetve az érintettek ezzel kapcsolatos jogainak megsértésével kapcsolatos per – az *érintett* választása szerint – a Fővárosi Törvényszék vagy az érintett lakóhelye vagy tartózkodási helye szerinti törvényszék előtt is megindítható.

 13) Az *érintett* a Felügyelet által kezelt személyes adatainak jogainak megsértése esetén – jogvita elkerülése érdekében – a *Felügyelet* adatvédelmi tisztviselőjéhez fordulhat: A *Felügyelet* adatvédelmi felelőse: dr. Zsellér László Pál (elérhetőségei: Óbuda-Békásmegyer Közterület-felügyelet 1033 Budapest, Mozaik utca 7. szám, e-mail: ugyfelszolgalat@obkf.hu,

Telefon: Tel: 06-1/453-2618)